член 101 от него, и във финансовите правила на Агенцията, приети в съответствие с член 66 от Регламент (ЕС) 2016/796.“;
 б)параграф 3 се заменя със следното:
 „3. Ако Агенцията разполага с доказателства, че финансовите възможности на заявителя са изложени на риск, или ако заявителят не е установен или няма седалище в държава членка на Европейското икономическо пространство, тя може да изиска от заявителя да представи банкова гаранция или обезпечен депозит в срок от 15 дни след получаване на заявлението. Ако заявителят не направи това, Агенцията може да отхвърли неговото заявление.“;
 в)параграф 4 се заменя със следното:
 „4. Без да се засяга параграф 1, Агенцията може да отхвърли ново заявление или да спре разглеждането на текущо заявление, ако заявителят или неговият правоприемник не е изпълнил задълженията си за плащане, произтичащи от предишни услуги или задачи по издаване на разрешение, сертификат или одобрение от Агенцията, освен ако заявителят не плати всички дължими суми. Ако текущо заявление трябва да бъде спряно, се прилага съответно процедурата, посочена в член 5, параграф 4а.“;
 (6)Член 8 се изменя, както следва:
 а)параграф 1 се заменя със следното:
 „1. Агенцията публикува на своя уебсайт часовата ставка и фиксираните ставки, посочени в член 3.“;
 б)параграф 2 се заменя със следното:
 НОБ публикува на своя уебсайт ставките, необходими за изчисляването на разходите, събирани от Агенцията съгласно член 3, параграф 2, буква б). Когато НОБ прилага фиксирана сума, той посочва за кой случай на разрешаване и сертифициране се прилага тази фиксирана сума. НОБ предоставя на Агенцията връзка към своя уебсайт, където е поместена информация за таксите и възнагражденията.“;
 (7)Член 10 се изменя, както следва:
 а)вмъква се следният параграф 1a:
 „1а. Посочените в приложението суми се индексират от Агенцията за първи път през 2023 г. и след това по веднъж на всяка следваща финансова година, считано от 1 януари, въз основа на:
 а)годишното актуализиране на възнагражденията и пенсиите на длъжностните лица и другите служители на Европейския съюз и корекционните коефициенти, прилагани към тях, както са публикувани в Официален вестник на Европейския съюз съгласно изчислителен метод, който се договаря от управителния съвет на Агенцията, и въз основа на съответните годишни финансови данни, използвани в единния програмен документ на Агенцията и нейните консолидирани годишни отчети за дейността; и/или
 б)процента на инфлация в Съюза в съответствие с метода, определен в точка 4 от приложението.“;
 б)параграф 3 се заменя със следното:
 „3. Във връзка с информацията, предоставяна от Агенцията в нейните годишни доклади, настоящият регламент ще бъде преразгледан най-късно до 16 юни 2024 г. с оглед на постепенно въвеждане на допълнителни фиксирани такси.“.
 Член 2
 Текстът в приложението към настоящия регламент се добавя като приложение към Регламент за изпълнение (ЕС) 2018/764.
 Член 3
 По отношение на заявленията, внесени преди влизането в сила на настоящия регламент, не се прилага член 1, точка 3.
 Член 4
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на [...] година.
 За Комисията
